BALTIJOS JUODOSIOS JŪROS EKONOMIKOS FORUMAS

„SPORTAS IR EKONOMIKA“

DĖL EKONOMINIO SPORTO VAIDMENS STIPRINIMO REGIONE

2018 m. spalio 26 d.

Klaipėda

Sportas ir sveikatinamasis fizinis aktyvumas yra svarbi šiuolaikinės visuomenės raidos dalis. Augantis sporto vaidmuo pagrindžia būtinybę vertinti ekonominę sporto reikšmę pagal *pajamas* sugeneruotas iš sporto veiklos ir jos dalį bendrame nacionaliniame produkte, *užimtumą*, t.y. dirbančių asmenų skaičių ir sukurtą ekonominę vertę bei gautą *pridėtinę vertę* iš su sportu susijusios veiklos. Sėkminga regiono socio-ekonominės raidos prielaida yra viešos ir privačios partnerystės dermė, tikslingam sporto potencialo įvertinimui ir vystymui diegiant inovacijas, pritraukiant investicijas, užtikrinant tvarų finansavimą, skatinant savanorystę.

Baltijos Juodosios jūros ekonomikos forumo dalyviai pritaria ir siūlo:

1. Formuoti ir įgyvendinti faktais pagrįstų sprendimų priėmimo politiką sporte.
2. Stimuliuoti investicijas į sporto infrastruktūrą laiduojant prieinamumą įvairioms vartotojų grupėms.
3. Užtikrinti sporto statistinių duomenų savalaikį, skaidrų rinkimą ir pateikimą.
4. Skatinti gerosios patirties perėmimą tobulinant trenerių kvalifikacijų sandarą, sportininkų rengimo sistemą ir sporto infrastruktūros vystymą.
5. Bendradarbiauti su švietimo ir mokslo institucijomis užtikrinant sporto ekonominių žinių sklaidą, tyrimų vykdymą ir gautų rezultatų diegimą praktikoje.